Мощността на електромотора е обикновено съобразена с интензитета на работа на бариерата. В случай че заложите на съоръжение с ниска мощност, рискувате при интензивна работа, ресурсът му бързо да се изчерпи. Моторът определя в голяма степен и скоростта на работа, тоест времето, необходимо на рамото да се издига нагоре и надолу, обикновено от 5 до 10 секунди. Колкото по-дълго е рамото, толкова повече време ще отнеме вдигането на бариерата.